Joulunaika päättyy loppiaiseen.
Toivottavasti tämä joulunaika on ollut sinulle -
voimien keräämisen ja voimien löytymisen aika.
Jotenkin tuntuu, että loppiainen on kahdella tavalla tärkeä pyhä.
Nyt mennään kohti arkea, arjenaskareita ja -iloja, -
ja toisaalta mietitään, kuinka joulu meni, sainko sieltä jotakin.
Loppiaiseen kuuluu kaksi tärkeää asiaa. Se, että puhutaan lähetyksestä.
Kerrotaan, että mikä tai kuka antoi meille jouluna voimaa -
ja uutta intoa ja näkyä elämään. Kerrotaan myös lähetyksestä -
ja niistä kolmesta miehestä, itämaantietäjästä.
Näin Matteus kirjoittaa: -
"Kun Jeesus oli syntynyt Juudean Betlehemissä -
kuningas Herodeksen aikana, Jerusalemiin tuli idästä tietäjiä.
He kysyivät: "Missä se juutalaisten kuningas on, joka nyt on syntynyt?
Me näimme hänen tähtensä nousevan taivaalle ja -
tulimme osoittamaan hänelle kunnioitustamme."
Kuullessaan tästä kuningas Herodes pelästyi, -
ja hänen kanssaan koko Jerusalem.
Hän kutsui koolle kansan ylipapit ja lainopettajat ja -
tiedusteli heiltä, missä messiaan oli määrä syntyä.
"Juudean Betlehemissä", he vastasivat, -
"sillä näin on ilmoitettu profeetan kirjassa:
-- Sinä, Juudan Betlehem, et ole suinkaan vähäisin heimosi valtiaista, -
sillä sinusta lähtee hallitsija, joka on kaitseva kansaani Israelia."
Silloin Herodes kutsui salaa tietäjät luokseen ja otti heiltä -
juurta jaksain selville, milloin tähti oli tullut näkyviin.
Sitten hän lähetti heidät Betlehemiin.
"Menkää sinne", hän sanoi, "ja ottakaa asiasta tarkka selko.
Kun löydätte lapsen, niin ilmoittakaa minulle, -
jotta minäkin voisin tulla kumartamaan häntä."
Kuninkaan sanat kuultuaan tietäjät lähtivät matkaan, ja tähti, -
jonka he olivat nähneet nousevan taivaalle, kulki heidän edellään.
Kun tähti tuli sen paikan yläpuolelle, missä lapsi oli, se pysähtyi siihen.
Miehet näkivät tähden, ja heidät valtasi suuri ilo.
He menivät taloon ja näkivät lapsen ja hänen äitinsä Marian.
Silloin he maahan heittäytyen kumarsivat lasta, avasivat arkkunsa -
ja antoivat hänelle kalliita lahjoja: kultaa, suitsuketta ja mirhaa.
Unessa Jumala varoitti tietäjiä palaamasta Herodeksen luo, -
ja niin he menivät toista tietä takaisin omaan maahansa."
Kolme itämaantietäjää.
Tämän jälkeen muistat heidät koko loppuikäsi siitä, -
kun katsot suomalaisena länteen ja näet ruotsalaisen, -
ruotsinlipun tai ruotsalaisia teepaitoja, joissa on -
'Tre kronor ', kolme kruunua.
Näiden kolmen tietäjän muistoksi on tehty nämä kolme kruunua.
Eli paljon enemmänkin on hyvää ruotsalaisissa.
Tre kronor on yksi tällainen asia.
Kolme itämaantietäjää on aika ihmeellinen porukka.
Kolme pakanaa, jumalatonta, tähtientuntijaa, -
ja varmasti varakasta miestä.
He kokevat elämässään jotain tyhjyyttä, -
koska kaikesta varallisuudesta ja hyvästä ammatista ja -
hienoudesta ja elintasosta huolimatta he kaipaavat jotakin.
Kun he näkevät tähden, joka kertoo syntyneestä Jumalasta, -
vapahtajasta, Israelin kuninkaasta, he lähtevät heti matkaan.
Herodes on taas ihan toisenlainen henkilö, ja Jerusalem.
He voivat edustaa meidän suomenkansan ristikansaa, kirkkoa.
He kuulivat myös sanan syntyneestä vapahtajasta -
mutta he jäivät paikoilleen ja sanoivat, että menkää te muukalaiset -
katsomaan sitä Jeesusta. Me olemme toistaiseksi täällä.
Herodes tietysti yrittää sanoa, että tulkaa kertomaan, -
niin minä teen jotakin sille vapahtajalle.
Tämä kertoo siitä lähetyksestä tänä päivänä.
Tuntuu, kun puhutaan lähetyksestä ja ilosanoman julistamisesta, -
Jeesuksen syntymästä, elämästä, kärsimyksestä ja ristinkuolemasta, -
että meille tarvitaan nyt niitä lähetystyöntekijöitä.
Tänne Suomeen ja pohjoismaihin tarvitaan lähetystyöntekijöitä.
Tuntuu hyvältä, että Aasiassa, Kiinassa, lähi-idässä, -
monessa maassa Jeesus löytää seuraajia.
Toivottavasti he saavat uskon palamaan meidän sydämissä.
Jeesus sanoi, että menkää kaikkeen maailmaan, -
kertokaa ilosanomaa Jeesuksesta, opettakaa ja kastakaa.
Jospa joku tulisi tänä vuonna, uuden vuoden alkaessa, -
opettamaan meille, että Jeesus on Herra.
Minulle on syntynyt Vapahtaja, joka haluaa pelastaa minut -
kaikesta synnistä. Jeesuksen puoleen saat kääntyä tänään, tässä ja nyt.
Pyydä "Jeesus tule minun sydämeen". Kaikki alkaa siitä. Aamen.
Tekstitys: A. Eskola